CELEX: 32018R0932
Language: lv
Date: 2018-06-29 00:00:00
Title: Komisijas Regula (ES) 2018/932 (2018. gada 29. jūnijs), ar ko Regulu (ES) Nr. 582/2011 groza attiecībā uz noteikumiem par testēšanu, izmantojot pārnēsājamas emisijas mērīšanas sistēmas (PEMS), un prasībām par universāla diapazona degvielas tipa apstiprinājumu (Dokuments attiecas uz EEZ.)

2.7.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 165/32
               
            KOMISIJAS REGULA (ES) 2018/932
      (2018. gada 29. jūnijs),
      ar ko Regulu (ES) Nr. 582/2011 groza attiecībā uz noteikumiem par testēšanu, izmantojot pārnēsājamas emisijas mērīšanas sistēmas (PEMS), un prasībām par universāla diapazona degvielas tipa apstiprinājumu
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2009. gada 18. jūnija Regulu (EK) Nr. 595/2009 par mehānisko transportlīdzekļu un motoru tipa apstiprinājumu attiecībā uz lielas celtspējas/kravnesības transportlīdzekļu radītām emisijām (Euro VI), par piekļuvi transportlīdzekļu remonta un tehniskās apkopes informācijai, par grozījumiem Regulā (EK) Nr. 715/2007 un Direktīvā 2007/46/EK un par Direktīvu 80/1269/EEK, 2005/55/EK un 2005/78/EK atcelšanu (1) un jo īpaši tās 5. panta 4. punktu,
      tā kā:
      
                  (1)
               
               
                  Nesen publicēti CEN standarti par dažiem izplatītiem taukskābju metilesteru (FAME) dīzeļdegvielas maisījumiem un parafīna dīzeļdegvielu. Tāpēc ir lietderīgi atjaunināt spēkā esošos noteikumus, lai tie attiektos arī uz šiem jaunajiem standartiem.
               
            
                  (2)
               
               
                  Attiecībā uz testēšanu ar pārnēsājamām emisijas mērīšanas sistēmām (PEMS) ar Komisijas Regulu (ES) 2016/1718 (2) ieviestas prasības gan par brauciena daļu pilsētā, gan par brauciena kopējo ilgumu. Konkrēti, par dažiem N3 kategorijas transportlīdzekļiem, kas aprīkoti ar jaudīgākiem motoriem, konstatēts, ka šo ierobežojošo prasību dēļ testēšana ar PEMS saskaņā ar spēkā esošajiem noteikumiem sniedz nederīgus testa rezultātus. Lai atrisinātu šo problēmu, būtu jāgroza nosacījumi par atbilstību prasībai par braukšanas intervālu pilsētā, braucienu pilsētā palielinot uz brauciena pa automaģistrāli rēķina un pagarinot maksimālo kopējo brauciena ilgumu.
               
            
                  (3)
               
               
                  Jāprecizē prasība, ka jābūt vismaz vienam derīgam intervālam braukšanai tikai pilsētā, kurā mēra īpaši NOx emisijas, jo šādos apstākļos tās ir galvenais piesārņotājs.
               
            
                  (4)
               
               
                  Universāla diapazona degvielas tipa apstiprinājuma gadījumā procedūra, kas pierāda atbilstību motora vadības bloka (ECU) griezes momenta signāla pieļaujamajām pielaidēm, pašlaik nav noteikta Komisijas Regulā (ES) Nr. 582/2011 (3). Tāpēc, ja motors nav aprīkots ar degvielas atpazīšanas sistēmu, lēmumu par to, kā pierādīt atbilstību, pieņem tehniskais dienests. Tā kā palielinās interese par alternatīvu degvielu tipa apstiprināšanu, ir lietderīgi saskaņot šo procedūru. Tāpēc būtu jānosaka alternatīvās degvielas radītā griezes momenta novirze, un šo novirzi tad vajadzētu izmantot, lai aprēķinātu jaudas korekcijas koeficientu, kas būtu jānorāda tipa apstiprinājuma dokumentācijā. Jaudas korekcijas koeficientu var izmantot, lai pierādītu atbilstību ECU griezes momenta signāla precizitātes prasībām. Turklāt alternatīvas degvielas gadījumā testēšanai ar PEMS var izmantot jaudas korekcijas koeficientu, lai emisijas aprēķinu vajadzībām noteiktu pareizo griezes momenta vērtību.
               
            
                  (5)
               
               
                  Tādēļ Regula (ES) Nr. 582/2011 būtu attiecīgi jāgroza.
               
            
                  (6)
               
               
                  Šajā regulā paredzētie pasākumi ir saskaņā ar atzinumu, ko sniegusi Tehniskā komiteja mehānisko transportlīdzekļu jautājumos,
               
            IR PIEŅĒMUSI ŠO REGULU.
      1. pants
      Regulu (ES) Nr. 582/2011 groza šādi:
      
                  1)
               
               
                  I pielikumu groza šādi:
                  
                              a)
                           
                           
                              pielikuma 1.1.2. punkta pirmās daļas ievaddaļu aizstāj ar šādu:
                              “Ja izgatavotājs atļauj motoru saimi darbināt ar tirgus degvielām, kas neatbilst ne Eiropas Parlamenta un Padomes Direktīvā 98/70/EK (*1), ne CEN standartā EN 228:2012 (svinu nesaturoša benzīna gadījumā), ne CEN standartā EN 590:2013 (dīzeļdegvielas gadījumā) noteiktajām prasībām, piemēram, ar FAME degvielu B100 (CEN standarts EN 14214), FAME dīzeļdegvielas maisījumiem B20/B30 (CEN standarts EN 16709), parafīna degvielu (CEN standarts EN 15940) vai citu degvielu, izgatavotājs papildus 1.1.1. punktā noteiktajām prasībām nodrošina atbilstību šādām prasībām:
                              
                                 (*1)  Eiropas Parlamenta un Padomes 1998. gada 13. oktobra Direktīva 98/70/EK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK (OV L 350, 28.12.1998., 58. lpp.).”;"
                        
                           
                        
                              b)
                           
                           
                              pielikuma 1.1.2. punktā iekļauj šādu a1) apakšpunktu:
                              
                                          “a1)
                                       
                                       
                                          attiecīgā gadījumā nosaka jaudas korekcijas koeficientu katrai degvielai, kas deklarēta atbilstoši 5.2.7. punktam;”;
                                       
                                    
                        
                              c)
                           
                           
                              pielikuma 5.2.5. punkta b) apakšpunktu aizstāj ar šādu:
                              
                                          “b)
                                       
                                       
                                          10 %, veicot vispārēji harmonizētā vienmērīga režīma cikla (turpmāk “WHSC”) testu atbilstoši III pielikumam, izņemot 1. un 13. režīmā (brīvgaitas režīmos).”;
                                       
                                    
                        
                              d)
                           
                           
                              pievieno šādu 5.2.7. punktu:
                              
                                          “5.2.7.
                                       
                                       
                                          Ja starpība starp izmērīto griezes momenta vērtību, kas iegūta ar deklarētu tirgus degvielu, un griezes momentu, kas aprēķināts atbilstoši 5.2.1. punktā prasītajai informācijai, pārsniedz jebkuru no 5.2.5. punktā norādītajām vērtībām, nosaka motoru saimes jaudas korekcijas koeficientu katrai papildu tirgus degvielai, ko izgatavotājs atļāvis saskaņā ar 1.1.2. punktu. Korekcijas koeficientu aprēķina kā attiecību starp vidējo izmērīto maksimālo griezes momentu (Nm) etalondegvielai atbilstoši IX pielikumam un vidējo izmērīto maksimālo griezes momentu (Nm) deklarētajai tirgus degvielai.”;
                                       
                                    
                        
                              e)
                           
                           
                              pielikuma 5.3.3. un 5.3.3.1. punktu aizstāj ar šādiem:
                              
                                          “5.3.3.
                                       
                                       
                                          Šā pielikuma 5.2.5. punktā norādītās prasības izpildi pierāda ar motoru saimes cilmes motoru, nosakot motora jaudu atbilstoši XIV pielikumam un veicot WHSC testu atbilstoši III pielikumam un ārpuscikla laboratorisko testēšanu tipa apstiprināšanas laikā saskaņā ar VI pielikuma 6. iedaļu.
                                       
                                    
                                          5.3.3.1.
                                       
                                       
                                          Šā pielikuma 5.2.5. punktā norādītās prasības izpildi pierāda katram saimes motoram, nosakot motora jaudu atbilstoši XIV pielikumam. Šajā nolūkā veic papildu mērījumus atsevišķu daļēju slodžu un motora apgriezienu ekspluatācijas punktos (piemēram, WHSC režīmos un dažos nejauši izraudzītos papildu punktos).”;
                                       
                                    
                        
                              f)
                           
                           
                              pievieno šādu 5.3.3.2. punktu:
                              
                                          “5.3.3.2.
                                       
                                       
                                          Attiecīgā gadījumā motoru saimes jaudas korekcijas koeficientu, kā norādīts 5.2.7. punktā, nosaka ar motoru saimes cilmes motoru.”;
                                       
                                    
                        
                              g)
                           
                           
                              5. papildinājumā EK tipa apstiprinājuma sertifikāta papildpielikumā 1.5.2. punktu aizstāj ar šādu:
                              
                                          “1.5.2.
                                       
                                       
                                          Papildu dati, piemēram, jaudas korekcijas koeficients katrai deklarētajai degvielai (attiecīgā gadījumā)”;
                                       
                                    
                        
                              h)
                           
                           
                              7. papildinājumā EK tipa apstiprinājuma sertifikāta papildpielikumā 1.5.2. punktu aizstāj ar šādu:
                              
                                          “1.5.2.
                                       
                                       
                                          Papildu dati, piemēram, jaudas korekcijas koeficients katrai deklarētajai degvielai (attiecīgā gadījumā)”;
                                       
                                    
                        
            
                  2)
               
               
                  II pielikumu groza šādi:
                  
                              a)
                           
                           
                              pielikuma 4.4.2. punktu aizstāj ar šādu:
                              “4.4.2.   Degviela
                              
                              Testēšanā izmantotā degviela ir tirgus degviela, uz ko attiecas Direktīva 98/70/EK un attiecīgie Eiropas Standartizācijas komitejas (CEN) standarti, vai etalondegviela atbilstoši šīs regulas IX pielikumam.”;
                           
                        
                              b)
                           
                           
                              iekļauj šādu 4.4.2.2. punktu:
                              
                                          “4.4.2.2.
                                       
                                       
                                          Ņem degvielas paraugus.”;
                                       
                                    
                        
                              c)
                           
                           
                              pielikuma 4.5.3. punktu aizstāj ar šādu:
                              
                                          “4.5.3.
                                       
                                       
                                          N3 kategorijas transportlīdzekļiem brauciens sastāv no aptuveni 30 % braukšanas pilsētā, 25 % braukšanas ārpus pilsētas un 45 % braukšanas pa automaģistrāli.”;
                                       
                                    
                        
                              d)
                           
                           
                              pielikuma 4.6.5. punktu aizstāj ar šādu:
                              
                                          “4.6.5.
                                       
                                       
                                          Testa ilgums ir pietiekams, lai attiecīgi veiktu darbu, kas četras līdz astoņas reizes pārsniedz WHTC laikā veikto darbu, vai lai radītu četras līdz astoņas reizes lielāku CO2 atsauces masu (kg/ciklā) nekā WHTC.”;
                                       
                                    
                        
                              e)
                           
                           
                              1. papildinājumu groza šādi:
                              
                                          i)
                                       
                                       
                                          pievieno šādu 4.2.1.1. punktu:
                                          “4.2.1.1.   Deklarētās tirgus degvielas īpatnējās emisijas aprēķins
                                          Ja atbilstoši šim pielikumam ir veikts tests ar tirgus degvielu, kas deklarēta I pielikuma 4. papildinājuma 1. daļas 3.2.2.2.1. punktā, katram intervālam un katram piesārņotājam aprēķina īpatnējo emisiju e
                                             gas (mg/kWh), reizinot nekoriģēto īpatnējo emisiju ar jaudas korekcijas koeficientu, kas noteikts atbilstoši I pielikuma 1.1.2. punkta a1) apakšpunktam.”;
                                       
                                    
                                          ii)
                                       
                                       
                                          4.2.2.2.2. punktu aizstāj ar šādu:
                                          
                                                      “4.2.2.2.2.
                                                   
                                                   
                                                      Testu uzskata par nederīgu, ja derīgo intervālu procentuālais īpatsvars ir mazāks par 50 % vai ja pēc tam, kad piemērots 90. procentiles noteikums, vairs nav derīgu intervālu attiecībā uz slāpekļa oksīdiem (NOx) braukšanai tikai pilsētā.”;
                                                   
                                                
                                    
                        
                              f)
                           
                           
                              pielikuma 4. papildinājumam pievieno šādu 2.1.1. punktu:
                              
                                          “2.1.1.
                                       
                                       
                                          Ja testam izmanto tirgus degvielu, kas deklarēta I pielikuma 4. papildinājuma 1. daļas 3.2.2.2.1. punktā, ECU griezes momenta signālu dala ar korekcijas koeficientu un tad veic pārbaudi ar maksimālā griezes momenta atskaites līkni, kas iegūta ar tirgus degvielu.”
                                       
                                    
                        
            2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 29. jūnijā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 188, 18.7.2009., 1. lpp.
      
      
         (2)  Komisijas 2016. gada 20. septembra Regula (ES) 2016/1718, ar ko Regulu (ES) Nr. 582/2011 saistībā ar lieljaudas transportlīdzekļu radītām emisijām groza attiecībā uz noteikumiem par testēšanu, izmantojot pārnēsājamas emisijas mērīšanas sistēmas (PEMS), un piesārņojuma kontroles rezerves iekārtu ilgizturības testēšanas procedūru (OV L 259, 27.9.2016., 1. lpp.).
      
         (3)  Komisijas 2011. gada 25. maija regula (ES) Nr. 582/2011, ar ko īsteno un groza Eiropas Parlamenta un Padomes Regulu (EK) Nr. 595/2009 attiecībā uz lielas celtspējas/kravnesības transportlīdzekļu radītām emisijām (Euro VI) un groza Eiropas Parlamenta un Padomes Direktīvas 2007/46/EK I un III pielikumu (OV L 167, 25.6.2011., 1. lpp.).